**R O M Â N I A**

**J U D E Ţ U L N E A M Ţ**

**CONSILIUL LOCAL MOLDOVENI**

**H O T Ă R Â R E**

**Nr. 39 din 30.05.2017**

**privind închirierea unui teren în suprafață de 225 m.p. proprietate privată**

**a comunei Moldoveni, către SC RCS&RDS SA P.L. Iași,**

**în vederea realizării unui obiectiv de interes public**

**CONSILIUL LOCAL AL COMUNEI MOLDOVENI,JUD.NEAMŢ*;***

**Analizând Expunerea de motive şi proiectul de hotărâre iniţiate de primarul comunei vizând închirierea unui teren în suprafață de 225 m.p. proprietate privată a comunei Moldoveni, către SC RCS&RDS SA P.L. Iași, în vederea realizării unui obiectiv de interes public**

**Având în vedere adresa nr. 1452 din 07.04.2017 înaintată de către SC RCS&RDS SA;**

**Ținând cont de prevederile Legii nr. 159/2016 privind regimul infrastructurii fizice a rețelelor de comunicații electronice, precum și pentru stabilirea unor măsuri pentru reducerea costului instalării rețelelor de comunicații electronice;**

**Văzând Avizul Comisiilor de specialitate a Consiliul Local, din care rezultă că a fost avizat favorabil proiectul de hotărâre iniţiat de către primarul comunei;**

**În temeiul art. 36, alin. 2, lit. „c”, alin. 5, lit. „b” şi ,,c”, art. 45 alin. 1, din Legea nr. 215/2001R privind administraţia publică locală, republicată, cu modificările şi completările ulterioare;**

***HOTĂRĂŞTE:***

**Art.1. Emite Acord de principiu pentru executarea investiţiei - amplasării unui pilon de telecomunicații necesar extinderii și modernizării rețelei de telecomunicații;**

**Art. 2 Aprobă ocuparea temporară a unei suprafeţe de 225 m.p. teren din domeniul privat al comunei, cu plata unui tarif de 1.000 euro/an pentru întreaga suprafață, calculat în lei la cursul BNR din ziua în care se face plata și scoaterea temporară din circuitul agricol pe perioada contractului de închiriere.**

**Ocuparea temporară se va face după încheierea contractului de închiriere a terenului de beneficiarul investiţiei cu proprietarul terenului şi după obţinerea tuturor aprobărilor prevăzute de legislaţia în viguare.**

**Art. 3 Terenul menționat la art. 2 nu face obiectul unor cereri de restituire a dreptului de proprietate privată sau de restituire, depuse în baza legilor funciare, nu este gravat de sarcini și nu face obiectul unor litigii.**

**Art. 4 Primarul comunei Moldoveni va încheia contractul de închiriere, pe o perioadă de 15 (cincisprezece) ani, a suprafeţei de 225 m.p. teren din domeniul privat al comunei, cu plata redevenţei stabilită la art. 2 din prezenta hotărâre, pentru ocuparea temporară a acestui teren, in vederea realizării obiectivului mai sus menţionat de către SC RCS&RDS SA.**

**Art. 5 Incepand cu data prezentei hotărâri, H.C.L. nr. 73 din data de 26.09.2016 se abrogă.**

**Art. 6 Secretarul comunei va asigura comunicarea prezentei hotărâri autorităţilor şi persoanelor interesate, cât şi publicitatea acesteia.**

**PREŞEDINTELE SEDINŢEI, CONTRASEMNEAZĂ:**

**Consilier, SECRETARUL COMUNEI,**

**Adrian Marcel HAVRICI Marcela Gabriela CEPREAGĂ**